U-I-128/10
Natisni
Opravilna št.:
U-I-128/10
Datum odločitve:
17. 11. 2010
ECLI:
ECLI:SI:USRS:2010:U.I.128.10
Akt:
Zakon o društvih (Uradni list RS, št. 61/06 in 58/09) (ZDru), 4. al. 1. odst. 9. čl.
Izrek:
Pobuda za začetek postopka za oceno ustavnosti četrte alineje prvega odstavka 9. člena Zakona o društvih (Uradni list RS, št. 61/06 in 58/09) se zavrže.
Evidenčni stavek:
Pobudnik nima pravnega intersa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Radovan Petek, Šmarje pri Jelšah in drugi
Datum vloge:
21. 5. 2010
Vrsta odločitve:
sklep
Vrsta rešitve:
zavrženje
Dokument:
US29291
Dokument v PDF obliki:
U-I-128-10.pdf
128 KB
Prenesite datoteko
U-I-128/10-6
17. 11. 2010
S K L E P
Ustavno sodišče je v postopku za preizkus pobude Radovana Petka, Šmarje pri Jelšah, in drugih, ki jih vse zastopa Marjan Aleksić, odvetnik v Rogaški Slatini, na seji 17. novembra 2010
sklenilo:
Pobuda za začetek postopka za oceno ustavnosti četrte alineje prvega odstavka 9. člena Zakona o društvih (Uradni list RS, št. 61/06 in 58/09) se zavrže.
Obrazložitev
1. Pobudniki izpodbijajo v izreku tega sklepa navedeno določbo Zakona o društvih (v nadaljevanju ZDru-1), po kateri mora temeljni akt društva določiti pogoje in način včlanjevanja ter prenehanja članstva. Zatrjujejo, da je v neskladju s pravico do svobodnega združevanja iz 42. člena Ustave. Ministrstvo za notranje zadeve je zavrnilo predlog za razveljavitev po nadzorstveni pravici, ki je bil vložen v zvezi z odločbo o registraciji spremembe temeljnega akta društva. Sporna sprememba tega akta namreč določa, da člani lovske družine ne morejo postati člani sosednjih lovskih družin. Pobudniki navajajo, da je od presoje, ali je izpodbijana določba ZDru-1 protiustavna, odvisen njihov uspeh v upravnem sporu, katerega rok za vložitev tožbe v času vložitve pobude še ni potekel. Štejejo, da je s tem izkazan njihov pravni interes. Predlagajo, naj Ustavno sodišče odloči o tem, kako je treba razlagati izpodbijano določbo, da ne bi bila protiustavna.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ZDru-1 ne učinkuje neposredno. V takšnih primerih se  v skladu z uveljavljeno ustavnosodno presojo pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82).
4. Glede na navedeno pobudniki ne izkazujejo pravnega interesa za oceno ustavnosti izpodbijane določbe ZDru-1. Zato je Ustavno sodišče njihovo pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik